text: পদ্মানদীর মাঝি ১৯৯৩ সালের একটি বাংলা ভাষায় নির্মিত বাংলাদেশ এবং ভারতের যৌথভাবে নির্মিত চলচ্চিত্র। বাঙালি কথা সাহিত্যিক মানিক বন্দ্যোপাধ্যায় রচিত একই নামের উপন্যাস অবলম্বনে গৌতম ঘোষ চলচ্চিত্রটি নির্মাণ করেন।
  এতে অভিনয় করেন - রাইসুল ইসলাম আসাদ, চম্পা, রূপা গঙ্গোপাধ্যায়, উৎপল দত্ত প্রমূখ।
  
  কাহিনী সংক্ষেপ 
  মানিক বন্দ্যোপাধ্যায়ের পদ্মা নদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ - যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি ।
  
  কুশীলব 
   রাইসুল ইসলাম আসাদ ... কুবের
   চম্পা ... মালা
   উৎপল দত্ত ... হোসেন
   রূপা গঙ্গোপাধ্যায় ... কপিলা
   রবি ঘোষ ... আমিনুদ্দীন
   হুমায়ুন ফরীদি
   সুনীল মুখোপাধ্যায়
   বিমল দেব
   আজিজুল হাকিম
   আমিনুল হক চৌধুরী
   মু্ক্তি আনোয়ার
   রাসুল ইসলাম
   তন্দ্রা ইসলাম
   মমতা শঙ্কর
  সৈয়দ হাসান ইমাম
  
  পুরস্কার 
  জাতীয় চলচ্চিত্র পুরস্কার (ভারত)
   সেরা ফিচার ছবি - পদ্মা নদীর মাঝি
   দ্বিতীয় সেরা ফিচার ছবি - পদ্মা নদীর মাঝি
   সেরা পরিচালক - গৌতম ঘোষ
  জাতীয় চলচ্চিত্র পুরস্কার (বাংলাদেশ)
   সেরা চলচ্চিত্র - পদ্মা নদীর মাঝি (প্রযোজক হাবিবুর রহমান খান)
   সেরা অভিনেতা - রাইসুল ইসলাম আসাদ
   সেরা অভিনেত্রী - চম্পা
   সেরা মেকআপম্যান - মোহাম্মদ আলাউদ্দিন
   সেরা শিল্প নির্দেশক - মহিউদ্দিন ফারুক
  
  তথ্যসূত্র
  
  বহিঃসংযোগ 
   
   পদ্মানদীর মাঝি at calcuttatube.com
   পদ্মানদীর মাঝি at msn.com
   পদ্মানদীর মাঝি at hollywood.com
   পদ্মানদীর মাঝি yahoo.com
  
  বিষয়শ্রেণী:১৯৯৩-এর চলচ্চিত্র
  বিষয়শ্রেণী:১৯৯০-এর দশকের নাট্য চলচ্চিত্র
  বিষয়শ্রেণী:বাংলাদেশী উপন্যাস অবলম্বনে চলচ্চিত্র
  বিষয়শ্রেণী:গৌতম ঘোষ পরিচালিত চলচ্চিত্র
  বিষয়শ্রেণী:বাংলাদেশী চলচ্চিত্র
  বিষয়শ্রেণী:বাংলাদেশী নাট্য চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:ভারতীয় নাট্য চলচ্চিত্র
  বিষয়শ্রেণী:ভারত-বাংলাদেশ যৌথ প্রযোজনায় নির্মাণ
  বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
  বিষয়শ্রেণী:১৯৯০-এর দশকের বাংলা ভাষার চলচ্চিত্র
title: পদ্মা নদীর মাঝি (চলচ্চিত্র)